pythainlp/thai-wiki-dataset-v4 huggingface dataset:
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม, อำเภอโพนพิสัย, กิ่งอำเภอเฝ้าไร่ และกิ่งอำเภอสระใคร
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอปากคาด, อำเภอโซ่พิสัย, อำเภอพรเจริญ, อำเภอบึงโขงหลง, อำเภอศรีวิไล, กิ่งอำเภอบุ่งคล้า และกิ่งอำเภอรัตนวาปี
โกปาเดลเรย์ ฤดูกาล 2024–25

โกปาเดลเรย์ ฤดูกาล 2024–25 เป็นการแข่งขันฟุตบอลโกปาเดลเรย์ครั้งที่ 123 (รวมถึงสองฤดูกาลแรกที่มีการแข่งขันเพียงสองทีม) ผู้ชนะจะได้ผ่านเข้าไปลงเล่นใน ยูฟ่ายูโรปาลีก ฤดูกาล 2025–26 โดยทั้งผู้ชนะและรองชนะเลิศจะได้ผ่านเข้าไปลงเล่นใน ซูเปร์โกปาเดเอสปัญญา ฤดูกาล 2025–26.
อัตเลติกบิลบาโอ คือแชมป์เก่าจากฤดูกาลที่ผ่านมา หลังสามารถเอาชนะ มายอร์กา ในนัดชิงชนะเลิศของฤดูกาลที่ผ่านมา, แต่ตกรอบในรอบ 16 ทีมสุดท้ายโดย โอซาซูนา.
ตารางและรูปแบบการแข่งขัน.
ในช่วงฤดูร้อน ค.ศ. 2024 ราชสหพันธ์ฟุตบอลสเปนได้ปล่อยปฏิทินการแข่งขันและได้รับการยืนยันรูปแบบการแข่งขันของฤดูกาลที่ผ่านมาจะยังคงอยู่.
ทีมที่เข้าร่วม.
ทีมด้านล่างนี้คือได้เข้าร่วมสำหรับการแข่งขัน. ไม่รวมทีมสำรอง.
รอบเบื้องต้น.
การจับสลาก.
แต่ละทีมจะถูกจัดอยู่ในสี่กลุ่มตามเกณฑ์ทางภูมิศาสตร์.
รอบแรก.
รอบแรกจะลงเล่นโดย 110 จาก 115 ทีมที่เข้าร่วมทั้งหมด, ยกเว้นสี่ผู้เข้าร่วมใน ซูเปร์โกปาเดเอสปัญญา และ แชมป์ ปรีเมรา แอร์เอฟแอเอฟ, สิบทีมชนะเลิศจากรอบเบื้องต้นที่ผ่านมาจะถูกจับคู่กับสิบทีมจากลาลิกา. สี่ทีมผู้ผ่านเข้ารอบรองชนะเลิศของ โกปาเฟเดราซิโอน จะถูกจับสลากกับสี่ทีมอื่นๆ จากลาลิกา, และสองทีมสุดท้ายจากทีมลาลิกา จะถูกจับสลากกับทีมที่มาจาก เตร์เซรา แอร์เอฟแอเอฟ. หกทีมสุดท้ายที่มาจาก เตร์เซรา แอร์เอฟแอเอฟ จะเป็นการจับคู่กับหกทีมที่มาจาก เซกุนดา ดิบิซิโอน. สิบห้าทีมสุดท้ายที่มาจาก เซกุนดาดิบิซิโอน จะเป็นการจับคู่กับสิบห้าทีมที่มาจาก เซกุนดา แอร์เอฟแอเอฟ. จากนั้น, สิบหกทีมจาก เซกุนดา แอร์เอฟแอเอฟ จะจับคู่กับสิบหกทีมจาก ปรีเมรา แอร์เอฟแอเอฟ. ในที่สุด, สี่ทีมจาก เซกุนดา แอร์เอฟแอเอฟ ก็จับคู่กัน.
ทั้งหมด 55 เกมที่จะลงเล่นตั้งแต่วันที่ 29 ตุลาคม และ 26 พฤศจิกายน ค.ศ. 2024.
เขตอะนาดีร์สกี

เขตอะนาดีร์สกี ("Kagyrgyn rajon") เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่บริเวณตอนกลางและตอนใต้ของชูคอตคา มีอาณาเขตติดกับเขตชาอุนสกีทางทิศตะวันตกเฉียงเหนือ เขตอีอุลตินสกีทางทิศเหนือและทิศตะวันออกเฉียงเหนือ อ่าวอะนาดีร์ทางทิศตะวันออก ดินแดนคัมชัตคาทางทิศใต้ และติดกับเขตบิลิบินสกีทางทิศตะวันตกและทิศตะวันตกเฉียงเหนือ พื้นที่ของเขตมีทั้งหมด ศูนย์กลางการบริหารของเขตอยู่ที่เมืองอะนาดีร์ (ซึ่งไม่ถือเป็นส่วนหนึ่งของเขตการปกครอง) เขตอะนาดีร์สกีมีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง 
เมื่อพิจารณาจากพื้นที่แล้ว เขตอะนาดีร์สกีถือเป็นเขตที่ใหญ่ที่สุดในเขตปกครองตนเองชูคอตคา เขตนี้ตั้งอยู่ในพื้นที่ที่มีภูเขาสูง ซึ่งยอดเขาของภูเขาเหล่านั้นเป็นแหล่งรวมของแม่น้ำอะนาดีร์และลำน้ำสาขาของแม่น้ำนั้นด้วย เขตนี้เป็นแหล่งที่อยู่อาศัยของชนพื้นเมืองจำนวนมาก รวมทั้งชาวรัสเซียและยูเครน มนุษย์อาศัยอยู่ในบริเวณที่ปัจจุบันเป็นเขตอะนาดีร์สกีมาอย่างน้อยห้าพันปีแล้ว ภายหลังจากที่เซมยอน เดจเนฟ นักสำรวจชาวรัสเซีย ได้ตั้งถิ่นฐานชุมชนชาวรัสเซียแห่งแรกขึ้น พื้นที่แห่งนี้ก็ได้กลายมาเป็นส่วนสำคัญของภูมิภาคในแง่ของการค้า การสำรวจ และการบริหาร ซึ่งยังคงดำเนินต่อไปจนถึงทุกวันนี้
กลุ่มชนบันตู

กลุ่มชนบันตู  เป็นกลุ่มชาติพันธุ์พื้นเมืองที่ประกอบด้วยกลุ่มชาติพันธุ์ แอฟริกันพื้นเมืองประมาณ 400 กลุ่ม โดยพูดกลุ่มภาษาบันตู ภาษาเหล่านี้มีถิ่นกำเนิดในประเทศที่กระจายอยู่ทั่วบริเวณตั้งแต่แอฟริกาตะวันตก ไปจนถึงแอฟริกากลาง แอฟริกาตะวันออกเฉียงใต้ และไปจนถึงแอฟริกาใต้ กลุ่มชนบันตูยังอาศัยอยู่ในพื้นที่ตอนใต้ทางตะวันออกเฉียงเหนือของแอฟริกาอยู่หลายรัฐด้วย
กลุ่มชนบันตูที่มีกลุ่มประชากรหลายล้านคน เช่น ชาวบากันดา ในยูกันดา (5.5 ล้านคน ในปี 2014) ชาวโชนาในซิมบับเว (17.6 ล้านคนในปี 2020) ชาวซูลูในแอฟริกาใต้ (14.2 ล้านคน ข้อมูลเมื่อ 2016[ [update]]), ชาวลูบาในสาธารณรัฐประชาธิปไตยคองโก (28.8 ล้านคน ข้อมูลเมื่อ 2010[ [update]]), ชาวซูคูมาในแทนซาเนีย (10.2 ล้านคน ข้อมูลเมื่อ 2016[ [update]]), ชาวคิคูยุูในเคนยา (8.1 ล้านคน ข้อมูลเมื่อ 2019[ [update]]), ชาวคอซาในแอฟริกาใต้ (9.6 ล้านคน ในปี 2011), ชาวบัทสวานาในแอฟริกาใต้ (8.2 ล้านคน ในปี 2020) และชาวเปดิในแอฟริกาใต้ (7 ล้านคน ในปี 2018)
เขตบีลีบินสกี

เขตบีลีบินสกี ("Bilibinkèn rajon") เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่ทางทิศตะวันตกของชูคอตคา มีอาณาเขตติดกับเขตชาอุนสกีทางทิศตะวันออกเฉียงเหนือ เขตอะนาดีร์สกีทางทิศตะวันออก ดินแดนคัมชัตคาทางทิศตะวันออกเฉียงใต้ แคว้นมากาดันทางทิศตะวันตกเฉียงใต้ และ สาธารณรัฐซาคาทางทิศตะวันตก พื้นที่ของเขตมีอยู่ที่ ศูนย์กลางการบริหารของเขตอยู่ที่เมืองบิลิบิโน เขตบีลีบินสกีมีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง ประชากรของบิลิบิโนคิดเป็นร้อยละ 74.8 ของประชากรทั้งหมดของอำเภอ 
การค้นพบทางโบราณคดีบ่งชี้ว่าดินแดนซึ่งปัจจุบันคือเขตบีลีบินสกีเคยมีคนอาศัยอยู่ครั้งแรกในยุคหินใหม่ตอนต้น ภายหลังจากที่เซมยอน เดจเนฟก่อตั้งอะนาดีรสค์ในคริสต์ศตวรรษที่ 17 แม่น้ำ Bolshoy Anyuy ซึ่งไหลผ่านเขตบีลีบินสกี ถือเป็นเส้นทางเชื่อมโยงที่สำคัญระหว่างนักสำรวจชาวคอสแซ็กและฐานทัพของพวกเขาใน Nizhnekolymsk และยังช่วยอำนวยความสะดวกในการติดต่อระหว่างคอสแซคและชนพื้นเมืองอีกด้วย ในคริสต์ศตวรรษที่ 20 ทองคำและแร่ธาตุอื่น ๆ ถูกค้นพบในบริเวณนี้ และในช่วงคริสต์ทศวรรษที่ 1970 โรงไฟฟ้านิวเคลียร์แห่งที่เล็กที่สุดและอยู่เหนือสุดของโลกได้ถูกสร้างขึ้นที่บิลิบิโน
เขตชาอุนสกี

เขตชาอุนสกี ("Čaan rajon") เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่บนชายฝั่งทางตอนเหนือของชูคอตคา มีอาณาเขตติดกับเขตอีอุลตินสกีทางทิศตะวันออกเฉียงเหนือ เขตอะนาดีร์สกีทางทิศตะวันออกเฉียงใต้ และติดกับเขตบิลิบินสกีทางทิศใต้และทิศตะวันตก พื้นที่ของเขตมีอยู่ที่ ศูนย์กลางการบริหารของเขตอยู่ที่เมืองเปเวก ประชากรของเขตมีอยู่ที่ #เปลี่ยนทาง ; #เปลี่ยนทาง ; #เปลี่ยนทาง ประชากรของเมืองเปเวกคิดเป็น 80.8% ของประชากรทั้งหมดของเขต 
เขตชาอุนสกีมีพื้นที่ราบเรียบเมื่อเทียบกับเขตอื่น ๆ ในชูคอตคา ดินแดนภายในเขตชาอุนสกี ณ ปัจจุบันถูกเยือนหรือค้นพบโดยบุคคลที่ไม่ใช่ชนพื้นเมืองในคริสต์ศตวรรษที่ 18 ชนพื้นเมืองในเขตนี้ส่วนใหญ่เป็นชาวชุกคอต และคิดเป็นประมาณร้อยละ 15 ของประชากร
สัจนิยมแนวอ่างล้างจาน

สัจนิยมแนวอ่างล้างจาน  หรือ ละครแนวอ่างล้างจาน (kitchen sink drama) เป็นกระแสวัฒนธรรมของอังกฤษที่พัฒนาขึ้นในช่วงปลายคริสต์ทศวรรษ 1950 และต้นคริสต์ทศวรรษ 1960 ทั้งทางด้านละคร ศิลปะ นวนิยาย ภาพยนตร์และละครโทรทัศน์ ซึ่งตัวละครเอกมีลักษณะเป็น "กลุ่มหนุ่มเจ้าโทสะ" ที่รู้สึกผิดหวังกับสังคมสมัยใหม่ เป็นรูปแบบของสัจนิยมแนวสังคมซึ่งพรรณนาถึงสถานการณ์ในประเทศของชนชั้นแรงงานชาวอังกฤษที่อาศัยอยู่ในที่พักเช่าที่คับแคบและใช้เวลาว่างไปกับการดื่มเหล้าในผับที่สกปรก เพื่อสำรวจปัญหาทางสังคมและการเมืองที่ถกเถียงกันตั้งแต่การทำแท้งไปจนถึงการไร้ที่อยู่อาศัย 
ภาพยนตร์ ละคร และนวนิยายที่ใช้รูปแบบนี้มักมีฉากอยู่ในพื้นที่อุตสาหกรรมที่ยากจนทางตอนเหนือของอังกฤษและใช้สำเนียงและคำแสลงที่ได้ยินในภูมิภาคเหล่านั้น ภาพยนตร์เรื่อง "It Always Rains on Sunday" (ค.ศ. 1947) ถือเป็นภาพยนตร์แนวนี้ในยุคบุกเบิก และบทละคร "Look Back in Anger" (ค.ศ. 1956) ของจอห์น ออสบอร์น ถือเป็นภาพยนตร์เรื่องแรกในแนวนี้ รักสามเส้าอันเข้มข้นใน "Look Back in Anger" เกิดขึ้นในแฟลตห้องเดียวคับแคบในมิดแลนส์ของอังกฤษ บทละคร "A Taste of Honey" ของ Shelagh Delaney ในปี 1958 (ซึ่งถูกสร้างเป็น ภาพยนตร์ชื่อเดียวกันในปี 1961) เป็นเรื่องเกี่ยวกับนักเรียนสาวผิวขาววัยรุ่นที่มีสัมพันธ์กับกะลาสีเรือผิวดำ จากนั้นก็ตั้งท้องแล้วได้ย้ายไปอยู่กับเพื่อนชายที่เป็นเกย์ เนื้อหาพูดถึงประเด็นต่าง ๆ เช่น ชนชั้น เชื้อชาติ เพศ และรสนิยมทางเพศ แนวความคิดประเภทนี้ยังคงดำเนินต่อไปจนถึงปี 2000 โดยมีการแสดงออกในรายการโทรทัศน์ เช่น "Coronation Street" และ "EastEnders"
กลุ่มหนุ่มเจ้าโทสะ

กลุ่มหนุ่มเจ้าโทสะ  เป็นกลุ่มนักเขียนบทละครและนวนิยายชาวอังกฤษ ส่วนใหญ่เป็นชนชั้นแรงงานและชนชั้นกลาง ซึ่งเริ่มมีชื่อเสียงในช่วงคริสต์ทศวรรษ 1950 บุคคลสำคัญของกลุ่มนี้ได้แก่ จอห์น ออสบอร์น และคิงส์ลีย์ อามิส บุคคลที่มีชื่อเสียงอื่น ๆ ได้แก่ จอห์น เบรน, อลัน ซิลลิโท และจอห์น เวน วลีนี้คิดขึ้นโดยเจ้าหน้าที่ฝ่ายประชาสัมพันธ์ของโรงละครรอยัลคอร์ตเทียเตอร์ ในตอนแรกเพื่อโปรโมตบทละคร "Look Back in Anger" ของออสบอร์น ในปี ค.ศ. 1956 วลีนี้น่าจะมาจาก อัตชีวประวัติของเลสลี พอล ผู้ก่อตั้งวูดคราฟต์โฟล์ก ซึ่งหนังสือเรื่อง "Angry Young Man" ของเขาได้รับการตีพิมพ์ในปี 1951
หลังจากที่บทละครของออสบอร์นประสบความสำเร็จ สื่อของอังกฤษจึงใช้คำว่า "กลุ่มหนุ่มเจ้าโทสะ" ในเวลาต่อมา เพื่ออธิบายถึงนักเขียนวัยหนุ่มที่มีความผิดหวังกับสังคมอังกฤษแบบดั้งเดิม วลีดังกล่าวซึ่งไม่ชัดเจนอยู่แล้ว และเริ่มมีความหมายน้อยลงไปเมื่อเวลาผ่านไป เนื่องจากนักเขียนที่คุ้นเคยกับคำศัพท์นี้ตั้งแต่แรกเริ่มมีแนวคิดที่หลากหลายมากขึ้น และหลายคนก็มองว่าคำ ๆ นี้ไร้ประโยชน์ นักวิจารณ์วรรณกรรม เทอร์รี อีเกิลตัน กล่าวว่ากลุ่มนี้ "ไม่ได้มีความเกี่ยวข้องกันมากนัก เนื่องจากพวกเขาแทบจะไม่รู้จักกันเลย และนอกจากจะอายุน้อยแล้ว พวกเขาแทบไม่มีอะไรเหมือนกันเลย แม้แต่ความโกรธแค้นก็ไม่มี"
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดหนองคาย กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม และอำเภอโพนพิสัย (เฉพาะตำบลจุมพล ตำบลนาดี ตำบลทุ่งหลวง ตำบลวัดหลวง ตำบลเหล่าต่างคำ ตำบลหนองหลวง ตำบลชุมช้าง ตำบลนาหนัง ตำบลเซิม ตำบลกุดบง ตำบลเฝ้าไร่ ตำบลบ้านโพธิ์ ตำบลวังหลวง และตำบลอุดมพร)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอปากคาด, อำเภอโซ่พิสัย, อำเภอพรเจริญ, อำเภอโพนพิสัย (เฉพาะตำบลพระบาทนาสิงห์ ตำบลรัตนวาปี ตำบลโพนแพง ตำบลนาทับไฮ และตำบลบ้านต้อน), กิ่งอำเภอบึงโขงหลง, กิ่งอำเภอศรีวิไล และกิ่งอำเภอบุ่งคล้า
สัจนิยมแนวสังคม

สัจนิยมแนวสังคม  เป็นคำที่ใช้สำหรับผลงานที่สร้างสรรค์ขึ้นโดยจิตรกร ช่างพิมพ์ ช่างภาพ นักเขียน และผู้ผลิตภาพยนตร์ ซึ่งมีจุดมุ่งหมายเพื่อดึงความสนใจไปที่ภาวะทางสังคม การเมืองที่แท้จริงของชนชั้นแรงงาน เพื่อเป็นวิธีการวิพากษ์วิจารณ์โครงสร้างอำนาจที่อยู่เบื้องหลังเงื่อนไขเหล่านี้ แม้ว่าลักษณะเฉพาะของการเคลื่อนไหวนี้จะแตกต่างกันไปในแต่ละประเทศ แต่ส่วนใหญ่มักจะใช้รูปแบบการพรรณนาหรือสัจนิยมเชิงวิจารณ์
บางครั้งคำนี้ใช้ในความหมายที่แคบกว่าสำหรับการเคลื่อนไหวทางศิลปะที่เจริญรุ่งเรืองในสมัยระหว่างสงคราม ซึ่งเป็นการตอบสนองต่อความยากลำบากและปัญหาที่ประชาชนทั่วไปที่ต้องเผชิญหลังจากวิกฤตการณ์ครั้งใหญ่ เพื่อให้ผลงานศิลปะของตนเข้าถึงผู้คนได้มากขึ้น ศิลปินจึงหันมาใช้ภาพที่แสดงถึงความสมจริงของคนทำงานที่ไม่เปิดเผยตัว รวมถึงคนดังในฐานะสัญลักษณ์แห่งความเข้มแข็งที่กล้าหาญในการเผชิญกับความยากลำบาก เป้าหมายของศิลปินคือเกี่ยวกับทางด้านการเมือง เนื่องจากพวกเขาต้องการเปิดเผยสภาพที่เสื่อมโทรมของคนจนและชนชั้นแรงงาน และเรียกร้องให้ระบบรัฐบาลและสังคมที่มีอยู่ต้องรับผิดชอบ
ไอ้ผาง ร.ฟ.ท.

ไอ้ผาง ร.ฟ.ท. เป็นภาพยนตร์ไทยแนวอาชญากรรม โลดโผน ขนาด 35 มม. พากย์เสียงในฟิล์ม ปี 2525 ที่สร้างและจัดจำหน่ายโดยโคลีเซี่ยมฟิล์ม จากการกำกับของมนู วรรณายก นำแสดงโดยสรพงศ์ ชาตรี และหม่อมหลวงสุรีย์วัล สุริยง เข้าฉายครั้งแรกเมื่อวันที่ 6 พฤศจิกายน พ.ศ. 2525 โดยภาพยนตร์เรื่องนี้ยังเป็นภาพยนตร์เรื่องแรกในชีวิตการแสดงของกฤติยา ลาดพันนา หรือพันนา ฤทธิไกร ในฐานะนักแสดงตัวประกอบ ซึ่งเขาได้แสดงฉากสำคัญของเรื่องคือฉากที่สู้กับหม่อมหลวงสุรีย์วัล สุริยง บนหลังคารถไฟในช่วงท้ายเรื่อง
เนื้อเรื่อง.
"ไอ้ผาง ร.ฟ.ท." เรื่องราวของ ผาง (สรพงศ์ ชาตรี) นายตรวจรถไฟผู้มีความมุ่งมั่นทุ่มเทในการทำงานและรักความยุติธรรม ที่ต้องเข้าขัดขวางแผนการร้ายของกลุ่มพ่อค้าอาวุธสงครามและของเถื่อนที่นำโดย ศักดา (มานพ อัศวเทพ) และ ซอนเป็ง (ชาลี อินทรวิจิตร) ในการก่อวินาศกรรมรถไฟเพื่อขโมยเพชรมูลค่า 35 ล้านบาท โดยผางได้รับความช่วยเหลือจาก ผึ้ง (หม่อมหลวงสุรีย์วัล สุริยง) สาวน้อยเท้าหนัก และ ชาติ (โกวิท วัฒนกุล) นายตำรวจที่แฝงตัวเข้าไปอยู่ในแก๊งของศักดาเพื่อสืบความลับจากฝ่ายเหล่าร้าย รวมถึงนายตรวจรถไฟที่เป็นเพื่อนร่วมงาน
ไทยวีเมนส์ลีก ฤดูกาล 2568

ไทยวีเมนส์ลีก ฤดูกาล 2568 เป็นการแข่งขันฟุตบอลไทยวีเมนส์ลีกฤดูกาลที่ 11 ซึ่งเป็นการแข่งขันฟุตบอลลีกหญิงระดับสูงสุดของประเทศไทย โดยมีสโมสรที่เข้าร่วมการแข่งขันจำนวน 16 สโมสร กับ 2 ดิวิชั่น
ไทยวีเมนส์ลีก 1.
โดยทีมแชมป์ดิวิชั่น 1 ได้เงินรางวัล 600,000 บาท เงินสนับสนุนจากเดิมสโมสรละ 500,000 บาทรวมค่าเดินทาง รวมถึงทีมในดิวิชั่น 1 จะมีเงินรางวัลให้ ตั้งแต่อันดับ 1-6 จากเดิมแค่ 3 อันดับแรก 
สโมสร.
ทั้งหมด 8 สโมสรที่ได้สิทธิ์เข้าร่วมการแข่งขันในฤดูกาลนี้ โดยแบ่งเป็น 6 สโมสร จากไทยวีเมนส์ลีก 1 และ 2 สโมสรจากไทยวีเมนส์ลีก 2 ได้แก่ โรงเรียนกีฬาจังหวัดนครศรีธรรมราช และหลังสวน ซิตี้ ซึ่งเลื่อนชั้นขึ้นมาแบบอัตโนมัติจากการที่พวกเขาจบอันดับที่ 1 และ 2 ของตารางคะแนนตามลำดับ แต่หลังสวน ซิตี้ ถอนทีมทำให้สิทธิเป็นของแอลพีเอส เขลางค์ ยูไนเต็ด
สโมสรที่เข้าและออกจากไทยวีเมนส์ลีก 1.
สโมสรที่เข้าแข่งขัน.
ไทยวีเมนส์ลีก ฤดูกาล 2568 มีสโมสรที่เข้าแข่งขันทั้งหมด 8 สโมสร ประกอบด้วย
ผู้เล่นต่างชาติ.
สำหรับการขึ้นทะเบียนนักกีฬาฟุตบอลต่างชาติ กำหนดให้เป็นนักกีฬาฟุตบอลต่างชาติ สัญชาติทั่วไป ไม่เกิน 3 คน และให้มีนักกีฬาฟุตบอลต่างชาติ ที่มีสัญชาติอยู่ในประเทศสมาชิกของเอเอฟซี ได้อีก 1 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียนได้อีกไม่เกิน 1 คน
ชื่อผู้เล่นใน ตัวหนา หมายถึง ผู้เล่นลงทะเบียนระหว่างช่วงโอนย้ายกลางฤดูกาล
สถิติ.
<templatestyles src="Col-begin/styles.css"/>
 "ณ วันที่ 23 พฤษภาคม 2568"
ไทยวีเมนส์ลีก 2.
โดยทีมในไทยวีเมนส์ลีก 2 ทุกทีมจะได้รับเงินสนับสนุนสโมสรละ 300,000 บาท ขณะเดียวกันทีมแชมป์จะได้รับเงินรางวัล 150,000 บาท และสิทธิในการเลื่อนชั้นไปเล่นในระดับไทยวีเมนส์ลีก 1 ฤดูกาล 2026 ต่อไป เช่นเดียวกับทีมรองแชมป์ จะได้รับเงินรางวัล 75,000 บาท และ อันดับ 3 เงินรางวัล 50,000 บาท ส่วน 2 ทีมอันดับสุดท้าย จะต้องไปเล่นในรอบคัดเลือกของฤดูกาล 2026 ต่อไป ทีมในดิวิชั่น 2 เพิ่มเงินสนับสนุนจากเดิม 100,000 บาท เป็น 300,000 บาทรวมค่าเดินทาง
 ตกชั้นจากไทยวีเมนส์ลีก 1
 เลื่อนชั้นจากไทยวีเมนส์ลีก รอบคัดเลือก
 เลื่อนชั้นสู่ไทยวีเมนส์ลีก 1
 ตกชั้นสู่ไทยวีเมนส์ลีก รอบคัดเลือก
 ถอนทีมจากไทยวีเมนส์ลีก 2
สโมสรที่เข้าแข่งขัน.
ไทยวีเมนส์ลีก 2 ฤดูกาล 2568 มีสโมสรที่เข้าแข่งขันทั้งหมด 8 สโมสร ประกอบด้วย
ผู้เล่นต่างชาติ.
สำหรับการขึ้นทะเบียนนักกีฬาฟุตบอลต่างชาติ กำหนดให้เป็นนักกีฬาฟุตบอลต่างชาติ สัญชาติทั่วไป ไม่เกิน 3 คนและให้มีนักกีฬาฟุตบอลต่างชาติ ที่มีสัญชาติอยู่ในประเทศสมาชิกของเอเอฟซี ได้อีก 1 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียนได้อีกไม่เกิน 1 คน
ชื่อผู้เล่นใน ตัวหนา หมายถึง ผู้เล่นลงทะเบียนระหว่างช่วงโอนย้ายกลางฤดูกาล
สถิติ.
<templatestyles src="Col-begin/styles.css"/>
 "ณ วันที่ 26 พฤษภาคม 2568"
โคกะ

โคกะ (#เปลี่ยนทาง เป็นชื่อศักราชญี่ปุ่นที่เกิดขึ้นหลังจาก"เท็มโป" และก่อนหน้า"คาเอ" ศักราชนี้กินระยะเวลาจากธันวาคม ค.ศ. 1844 ถึงกุมภาพันธ์ ค.ศ. 1848 จักรพรรดิผู้ครองราชย์ในศักราชนี้คือจักรพรรดินินโก  และจักรพรรดิโคเม 
เปลี่ยนศักราช.
ศักราชญี่ปุ่นี้ไม่ได้เปลี่ยนแปลงพร้อมกันกับการขึ้นครองราชย์ของจักรพรรดิโคเม แต่เปลี่ยนไปใช้ยุคโคกะประมาณหนึ่งปีหลังจักรพรรดิองค์ใหม่ขึ้นครองราชย์
เหตุการณ์ในศักราช"โคกะ".
ในช่วงปีนี้ ฮิโรชิเงะเริ่มมทำชุดภาพพิมพ์แสดงภาพสตรีโฉมงามในบริบทของสถานที่ที่มีชื่อเสียง
โอโฮ

โอโฮ  เป็นชื่อศักราชญี่ปุ่นที่เกิดขึ้นหลังปี"เอเรียกุ"และก่อน"โชกัง" ศักราชนี้กินระบะเวลาจากกันยายน ค.ศ. 1161 ถึงมีนาคม ค.ศ. 1163 จักรพรรดิผู้ครองราชย์ในศักราชนี้คือจักรพรรดินิโจ
ยอดรัก นักทวงคืน

ยอดรัก นักทวงคืน  เป็นละครโทรทัศน์ไทยแนวจินตนิยม สุขนาฏกรรม ดรามา โลดโผน และระทึกขวัญ ปี 2566 ออกอากาศทางวิวทุกวันพุธและพฤหัสบดี เวลา 20.00-20.45 น. เริ่มวันที่ 8 กุมภาพันธ์ พ.ศ. 2566
เนื้อเรื่อง.
“Return Man” คือบริษัทสตาร์ทอัพที่รับจ้างทวงคืนสิ่งของให้กับเจ้าของ พริบพราว (ชญานิษฐ์ ชาญสง่าเวช) ขอร้อง "Return Man" ของ ยอดยุทธ (ธีรเดช เมธาวรายุทธ) ให้เอาแมวของเธอคืนมา พริบพราวรู้สึกประทับใจที่ไม่เพียงแต่ได้แมวคืนมาเท่านั้น แต่ยังแก้แค้นอดีตแฟนหนุ่มที่ขโมยแมวไปอีกด้วย พริบพราวจึงตัดสินใจไปทำงานที่นั่น ยอดยุทธรับเธอเป็นเด็กฝึกงานและขอให้เธอช่วยเขาทำภารกิจต่าง ๆ ในที่สุด ยอดยุทธ ก็ตัดสินใจให้ พริบพราว เป็นส่วนหนึ่งของ "Return Man" หลังจากเสร็จสิ้นภารกิจแล้วภารกิจเล่า พริบพราวก็เริ่มตกหลุมรักยอดยุทธ แต่ยอดยุทธดูเหมือนว่าจะซ่อนความลับอันดำมืดเอาไว้
โจจิ

โจจิ  เป็นชื่อศักราชญี่ปุ่นในราชสำนักเหนือช่วงยุคราชสำนักเหนือ-ใต้ ซึ่งเกิดขึ้นหลังปี"โคอัง" และก่อนหน้าปี"โออัง" ศักราชนี้มีระยะเวลาจากเดือนกันยายน ค.ศ. 1362 ถึงกุมภาพันธ์ ค.ศ. 1368 จักรพรรดิในเกียวโตคือจักรพรรดิโกะ-โคงง  ส่วนจักรพรรดิคู่แข่งราชสำนักใต้ที่โยชิโนะคือจักรพรรดิโกะ-มูรากามิ 
เปลี่ยนศักราช.
ในช่วงเดียวกัน ราชสำนักใต้ใช้ปีโชเฮ (ค.ศ. 1346–1370)
โคโจ

โคโจ  เป็นชื่อศักราชญี่ปุ่นที่เกิดขึ้นหลังปี "บุงโอ" และก่อนหน้าปี "บุงเอ" ศักราชนี้อยู่ในช่วงเดือนกุมภาพันธ์ ค.ศ. 1261 ถึงกุมภาพันธ์ ค.ศ. 1264 จักรพรดริผู้ครองราชย์คือจักรพรรดิคาเมยามะ
สงครามภูตล้างบัลลังก์ อัลเดรามินแห่งฟากฟ้า

สงครามภูตล้างบัลลังก์ อัลเดรามินแห่งฟากฟ้า เป็นซีรีส์ไลต์โนเวลญี่ปุ่น เขียนโดยโบกูโตะ อูโนะ และวาดภาพประกอบโดย Sanbasō (เล่ม 1–5) และริวเท็ตสึ (เล่ม 6–14) ระหว่างปี ค.ศ. 2012 ถึง ค.ศ. 2018 มังงะที่มีเค้าโครงจากซีรีส์เรื่องนี้ เขียนโดยไทกิ คาวากามิ ได้รับการตีพิมพ์ใน Dengeki Maoh ดัดแปลงเป็นอนิเมะโดยแมดเฮาส์และกำกับโดยเท็ตสึโอะ อิจิมูระ ออกอากาศตั้งแต่วันที่ 9 กรกฎาคมถึง 30 กันยายน ค.ศ. 2016
สรุป.
จักรวรรดิ Katvarna กำลังอยู่ในภาวะสงครามกับสาธารณรัฐ Kioka ซึ่งเป็นประเทศเพื่อนบ้าน ในจักรวรรดิ Katvarna อิกูตะผู้ขี้เกียจและเกลียดสงคราม ยอมสอบเข้าเป็นนายทหารชั้นสูงอย่างไม่เต็มใจเนื่องด้วยสถานการณ์บางอย่าง ไม่มีใครคาดคิดว่าชายหนุ่มวัย 17 ปีคนนี้จะกลายเป็นทหารที่คนอื่น ๆ เรียกว่าผู้บัญชาการผู้ยิ่งใหญ่ในที่สุด อิกูตะรอดชีวิตจากโลกที่ถูกสงครามกลืนกินด้วยสติปัญญาอันเหนือชั้นของเขา
สื่อ.
ไลต์โนเวล.
โบกูโตะ ยูโนะเริ่มเผยแพร่ไลต์โนเวลพร้อมภาพประกอบโดยซันบะโซภายใต้สำนักพิมพ์ Dengeki Bunko ของแอสกีมีเดียเวิร์กสในเดือนมิถุนายน ค.ศ. 2012 หลังจากที่ซันบะโซเริ่มมีสุขภาพไม่ดี ริวเท็ตสึก็เข้ามารับหน้าที่วาดภาพประกอบให้กับซีรีส์เรื่องนี้ โดยเริ่มในนวนิยายเล่มที่ 6
มังงะ.
ดัดแปลงเป็นมังงะโดยไทกิ คาวากามิ เริ่มตีพิมพ์เป็นตอนใน "Dengeki Maoh" นิตยสารแนวเซเน็งของสำนักพิมพ์แอสกีมีเดียเวิร์กสฉบับเดือนกรกฎาคม ค.ศ. 2014 เมื่อวันที่ 27 พฤษภาคม ค.ศ. 2014
อนิเมะ.
มีการประกาศสร้างอนิเมะเรื่องนี้ที่งาน Dengeki Bunko Autumn Festival 2015 เมื่อวันที่ 4 ตุลาคม ค.ศ. 2015 ต่อมาได้มีการเปิดเผยว่าจะดัดแปลงเป็นซีรีส์อนิเมะทางโทรทัศน์ในนิตยสาร "Monthly Shōnen Sirius" ของสำนักพิมพ์โคดันชะ ฉบับเดือนธันวาคม เมื่อวันที่ 26 ตุลาคม ค.ศ. 2015 ตัวอย่างซีรีส์เรื่องนี้ได้รับการเผยแพร่ในงาน Dengeki Bunko Haru no Saiten 2016 เมื่อวันที่ 13 มีนาคม ค.ศ. 2016
ซีรีส์เรื่องนี้กำกับโดยเท็ตสึโอะ อิจิมูระ และเขียนบทโดยโชโง ยาซูกาวะ แอนิเมชั่นโดยสตูดิโอแมดเฮาส์ คูนิโอะ คาสึกิ เป็นผู้ออกแบบตัวละครให้กับอนิเมะเรื่องนี้ ในขณะที่โยชิคาซึ อิวานามิ ทำหน้าที่เป็นผู้กำกับเสียงของซีรีส์นี้ เคอิจิ อินาอิ เป็นผู้ประพันธ์เพลงประกอบอนิเมะเรื่องนี้ เพลงเปิดคือ ; โรมาจิ: "天鏡のアルデラミン"; "Alderamin on the Sky" โดย Kisida Kyoudan และ The Akebosi Rockets ในขณะที่เพลงปิดคือ “nameless” โดย Kano
ซีรีส์เรื่องนี้ออกอากาศตั้งแต่วันที่ 9 กรกฎาคม ค.ศ. 2016 ถึงวันที่ 30 กันยายน ค.ศ. 2016 ทางโตเกียวเอ็มเอ็กซ์ จากนั้นออกอากาศทาง KBS Kyoto, Sun TV, TV Aichi และ BS Fuji ในวันที่ 11 กรกฎาคม และทาง AT-X ในวันที่ 12 กรกฎาคม ครันชี่โรลสตรีมซีรีส์เรื่องนี้ทั่วโลกยกเว้นเอเชีย อนิเมะเรื่องนี้ออกวางจำหน่ายในรูปแบบบลูเรย์และดีวีดีจำนวน 7 ชุด อนิเมะเรื่องนี้เผยแพร่ในอเมริกาเหนือโดยครันชีโรลและจัดจำหน่ายโดยฟันิเมชั่น ซึ่งพากย์เสียงภาษาอังกฤษของซีรีส์นี้ ต่อมาฟันิเมชั่น ได้ออกอากาศพร้อมเสียงพากย์ภาษาอังกฤษในเดือนธันวาคม ค.ศ. 2016 มิวส์ คอมมิวนิเคชันได้รับลิขสิทธิ์เผยแพร่ซีรีส์เรื่องนี้ในเอเชียตะวันออกเฉียงใต้และสตรีมบนช่องยูทูบของ Muse Asia
Bostrichoidea

Bostrichoidea เป็นวงศ์สูงของอันดับด้วง โดยเป็นประเภทวงศ์สูงของอันดับพื้นฐาน Bostrichiformia 
ลักษณะ.
Bostrichoidea มีลักษณะที่โดดเด่นร่วมกันดังต่อไปนี้: ระบบขับถ่ายแบบ cryptonephridism ที่ได้รับการดัดแปลง, โครงสร้างของอวัยวะสืบพันธุ์เพศผู้ (aedeagus) ในตัวผู้ และการขาด mola ฐานของกรามในระยะตัวอ่อน
Derodontidae

Derodontidae เป็นวงศ์ของอันดับด้วง ซึ่งอยู่ในวงศ์สูงของตัวเอง Derodontoidea บางครั้งเรียกกันว่า ด้วงเชื้อราคอหนาม แมลงปีกแข็งในวงศ์นี้มีขนาดเล็ก โดยมีความยาวระหว่าง 2 ถึง 6 มม. ลักษณะเด่นคือมีขอบที่มีหนามบนโพรโนตัม (ส่วนหนึ่งของทรวงอก) ซึ่งเป็นที่มาของชื่อ แต่ในสกุล "Laricobius" จะไม่มีหนามเหล่านี้ จุดเด่นที่ผิดไปจากแมลงปีกแข็งทั่วไปคือมีโอเซลลัสสองจุดบนส่วนยอดของศีรษะ
แผนภาพลุนด์และโบรว์เดอร์

แผนภาพลุนด์และโบรว์เดอร์  เป็นอุปกรณ์สำหรับประกอบการวางแผนดูแลรักษาผู้ป่วยถูกเผาไหม้โดยใช้งานสำหรับประมาณพื้นที่ผิวหนังรวมที่ได้รับผลกระทบ แผนภาพนี้สร้างสรรค์ชึ้นครั้งแรกโดยนายแพทย์ชาลส์ ลุนด์ (Charles Lund) ศัลยแพทย์อาวุโสประจำโรงพยาบาลนครบอสตัน และนายแพทย์นิวตัน โบรว์เดอร์ (Newton Browder) โดยมีที่มาจากประสบการณ์ในการรักษาผู้ป่วยถูกเผาไหม้มากกว่า 300 รายจากเหตุเพลิงไหม้โคโคนัตกรูฟในนครบอสตันเมื่อปี 1942
แผนภาพนี้ต่างกับกฎเลขเก้าของวอลเลซ ตรงที่มีการพิจารณาอายุผู้ป่วย ซึ่งจะนำไปสู่ค่าพื้นที่ผิวหนังรวมที่ลดลงสำหรับศีรษะ และเพิ่มขึ้นสำหรับขา ในกรณีที่เป็นผู้ป่วยเด็ก แผนภาพนี้จึงมีประโยชน์ในการวางแผนการรักษาผู้ป่วยเด็ก
Histeroidea

Histeroidea เป็นวงศ์สูงของอันดับด้วงในอันดับย่อย Staphyliniformia 
ลักษณะเฉพาะ.
ลักษณะเด่นของ Histeroidea คือมีสันหลังเสริม (อุปกรณ์ล็อก) ที่อยู่ด้านหลังขอบหลัง และมีลูปด้านใน และข้อต่อปลายของปีก เอลีตรา (elytra) มีลักษณะตัดตรงโดยมี 1 หรือ 2 ปล้องของช่องท้องที่มองเห็นได้ ปล้องที่ 8 ของช่องท้องจะถูกหดตัวเข้าไปในปล้องที่ 7 อย่างสมบูรณ์ หนวดแต่ละเส้นมี 8 (บางครั้ง 7) ปล้อง ก่อนจะถึงส่วนปลายที่รวมกันเป็นกระจุก ส่วนท้องด้านล่างของร่างกายไม่มีขน
Hydrophiloidea

Hydrophiloidea หรือที่รู้จักกันในชื่อ แมลงน้ำกินซาก เป็นวงศ์สูงของอันดับด้วง เดิมเคยรวมอยู่ในวงศ์เดียวคือ Hydrophilidae (แมลงน้ำกินซาก) แต่ในปัจจุบันมีการแยกบางวงศ์ย่อยออกเป็นวงศ์ที่มีอันดับเทียบเท่ากับ Hydrophilidae วงศ์ Hydrophilidae ยังคงเป็นวงศ์ที่ใหญ่ที่สุดในกลุ่ม โดยมีสปีชีส์ที่ได้รับการบรรยายเกือบ 3,000 ชนิด ส่วนวงศ์อื่น ๆ มีไม่เกิน 400 ชนิด 
Histeroidea มีความสัมพันธ์ใกล้ชิดกับ Hydrophiloidea และบางครั้งถูกจัดรวมเป็นกลุ่มกว้างของ Hydrophiloidea "sensu lato" แมลงในกลุ่มนี้ส่วนใหญ่มีถิ่นอาศัยในแหล่งน้ำ ซึ่งเชื่อว่าเป็นสภาพแวดล้อมดั้งเดิมของกลุ่ม อย่างไรก็ตาม มีบางสายวิวัฒนาการ เช่น Sphaeridiinae ที่ปรับตัวกลับไปใช้ชีวิตบนบก แมลงในอันดับขั้นนี้เริ่มปรากฏในช่วงจูแรสซิกตอนปลาย
วงศ์ในอันดับนี้ ได้แก่
Staphylinoidea

Staphylinoidea เป็นวงศ์สูงของอันดับด้วง กลุ่มนี้มีขนาดใหญ่และมีความหลากหลายมาก โดยพบได้ทั่วโลก
ลักษณะ.
แมลงปีกแข็งในวงศ์ Staphylinoidea ส่วนใหญ่มักมีขนาดเล็ก โดยมีความยาวเพียงไม่กี่มิลลิเมตร อย่างไรก็ตาม วงศ์ Staphylinidae สามารถเติบโตได้ถึง 50 มิลลิเมตร ขณะที่วงศ์ Silphidae อาจยาวถึง 45 มิลลิเมตร กลุ่มนี้ยังรวมถึงแมลงปีกแข็งที่มีขนาดเล็กที่สุด (และเป็นหนึ่งในแมลงที่ไม่ใช่กาฝากที่มีขนาดเล็กที่สุด) ได้แก่ วงศ์ Ptiliidae ซึ่งส่วนใหญ่มีความยาวไม่เกิน 1 มิลลิเมตรในระยะตัวเต็มวัย โดยแมลงชนิดที่เล็กที่สุดมีขนาดเพียง 325 ไมโครเมตร
จาโก พาสโตเรียส

จอห์น ฟรานซิส แอนโทนี พาสโตเรียสที่ 3  หรือรู้จักกันในนาม จาโก พาสโตเรียส (Jaco Pastorius; 1 ธันวาคม ค.ศ. 1951 – 21 กันยายน ค.ศ. 1987) เป็นมือเบสแนวแจ๊ส นักแต่งเพลง และโปรดิวเซอร์ชาวอเมริกัน ได้รับการยกย่องอย่างกว้างขวางว่าเป็นหนึ่งในมือเบสที่ยิ่งใหญ่และมีอิทธิพลมากที่สุดตลอดกาล พาสโตเรียส บันทึกอัลบั้มในฐานะศิลปินเดี่ยว หัวหน้าวง และสมาชิกกวงแจ๊สฟิวชัน เวทเทอร์รีพอร์ต (Weather Report) ตั้งแต่ปี ค.ศ. 1976 ถึง ค.ศ. 1981 นอกจากนี้ เขายังได้ร่วมงานกับศิลปินมากมาย รวมถึง เฮอร์บี แฮนค็อก แพท เมธินี และ โจนี มิตเชลล์
สไตล์การเล่นเบสของเขาได้รับอิทธิพลมาจากฟังก์และใช้เบสไร้เฟรต (fretless bass) โซโลแบบลีริคัล การตีคอร์ดเบส และการใช้ฮาร์โมนิกที่สร้างสรรค์ ในปี 2017 เขาเป็นมือเบสเพียงคนเดียวจากเจ็ดคนที่ได้รับการบรรจุเข้าสู่ หอเกียรติยศของนิตยสารดาวน์บีท (DownBeat Jazz Hall of Fame) ที่เป็นที่รู้จักจากผลงานการเล่นเบสไฟฟ้า และเขาได้รับการยกย่องว่าเป็นหนึ่งในมือเบสที่ดีที่สุดตลอดกาล
พาสโตเรียสต้องทนทุกข์ทรมานจากการติดยาเสพติดและปัญหาสุขภาพจิต และถึงแม้จะได้รับการยอมรับอย่างกว้างขวาง แต่ในช่วงหลังของชีวิตเขามีปัญหาในการรักษางานเนื่องจากความไม่น่าเชื่อถือ ในช่วงกลางทศวรรษที่ 1980 เขามักประสบกับปัญหาทางการเงินและไร้ที่อยู่อาศัย เขาเสียชีวิตในปี 1987 จากบาดแผลที่ได้รับจากการถูกทำร้ายที่หน้าคลับมาชั่วโมงกว่าในเซาท์ฟลอริดา
นับตั้งแต่เขาเสียชีวิตในปี 1987 ผลงานของเขายังคงมีอิทธิพลอย่างกว้างขวาง เขาได้รับเลือกให้เข้าสู่หอเกียรติยศของนิตยสารดาวน์บีทในปี 1988 และเป็นหัวข้อในภาพยนตร์สารคดีเรื่อง "Jaco" ในปี 2014
อูเอโนะไดบุตสึ

อูเอโนะไดบุตสึ  เป็นพระพุทธรูปยักษ์ยุคเอโดะของพระพุทธเจ้าในบริเวณที่ปัจจุบันคือสวนอูเอโนะ โตเกียว ประเทศญี่ปุ่น ทำจากสัมฤทธิ์และมีอายุถึง ค.ศ. 1631 โดยบูรณะหลังเกิดความเสียหายจากแผ่นดินไหวใน ค.ศ. 1640 ไฟไหม้ใน ค.ศ. 1841 และอีกครั้งหลังแผ่นดินไหวเอโดะ ค.ศ. 1855 แผ่นดินไหวครั้งใหญ่คันโต ค.ศ. 1923 ทำให้พระเศียรพังถล่มลงจนเกิดความเสียหายครั้งใหญ่ ตัวพระพุทธรูปส่วนใหญ่ถูกหลอมเพื่อนำกลับมาใช้ใหม่ในช่วงสงครามแปซิฟิก ใน ค.ศ. 1972 มีการนำพระพักตร์ที่จัดเก็บในคันเอจิ นำไปจัดแสดงที่บริเวณเดิม
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดหนองคาย มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2531 1 ที่นั่ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม และอำเภอโพนพิสัย (เฉพาะตำบลจุมพล ตำบลนาดี ตำบลทุ่งหลวง ตำบลวัดหลวง ตำบลเหล่าต่างคำ ตำบลหนองหลวง ตำบลชุมช้าง ตำบลนาหนัง ตำบลเซิม ตำบลกุดบง ตำบลเฝ้าไร่ ตำบลบ้านโพธิ์ ตำบลวังหลวง และตำบลอุดมพร)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอปากคาด, อำเภอโซ่พิสัย, อำเภอพรเจริญ, อำเภอโพนพิสัย (เฉพาะตำบลพระบาทนาสิงห์ ตำบลรัตนวาปี ตำบลโพนแพง ตำบลนาทับไฮ และตำบลบ้านต้อน), กิ่งอำเภอบึงโขงหลง, กิ่งอำเภอศรีวิไล และกิ่งอำเภอบุ่งคล้า
สตรานืย อี นาโรดืย

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
สตรานืย อี นาโรดืย (#เปลี่ยนทาง , , 'ประเทศและประชาชน') เป็นหนังสือชุดสารานุกรมภูมิศาสตร์ภูมิภาค จำนวน 20 เล่ม ที่มีเนื้อหาเกี่ยวกับภูมิศาสตร์ ชาติพันธุ์วิทยา ประวัติศาสตร์ สังคม และการเมืองของประเทศต่าง ๆ ทั่วโลก ประกอบภาพ แผนที่ แผนผัง จัดพิมพ์โดยสำนักพิมพ์มืยสล์  จัดพิมพ์ขึ้นในปี 1978 — 1985 โดยจัดพิมพ์เป็นสีทั้งเล่ม หนังสือชุดนี้เขียนและเรียบเรียงขึ้นโดยกลุ่มผู้เชี่ยวชาญในสหภาพโซเวียตกว่า 250 คน โดยมียูเลียน วลาดีมีโรวิช บรอมเลย์  เป็นหัวหน้าบรรณาธิการของหนังสือชุดนี้
ข้อมูลต่าง ๆ ที่พบได้ในหนังสือชุดนี้ จะถูกตรวจสอบให้เขียนตามกรอบอุดมคติของโซเวียต ซึ่งจะเน้นไปในทางวิพากษ์วิจารณ์ระบบทุนนิยมและจักรวรรดินิยม โดยเฉพาะในด้านเศรษฐกิจ และสังคมการเมือง ควบคู่ไปกับการสร้างอุดมคติของระบบคอมมิวนิสต์และการกล่าวถึงความสำเร็จของการก่อสร้างแบบคอมมิวนิสต์ ในประเทศที่ได้ดำเนินตามแนวทางการพัฒนาแบบสังคมนิยม
สิ่งที่เป็นจุดเด่นของหนังสือชุดนี้คือ ความครอบคลุมในเนื้อหาและรายละเอียดของทุกประเทศในสมัยนั้น ทั้งด้านภูมิศาสตร์ เศรษฐกิจ และการเมือง หัวข้อแต่ละหัวข้อไม่เพียงแต่เกี่ยวข้องอย่างลึกซึ้งถึงภัยคุกคามจากธรรมชาติ มนุษยธรรม และฝีมือมนุษย์ที่มนุษย์ต้องเผชิญในศตวรรษที่ 20 เท่านั้น แต่ยังเสนอแนวทางแก้ไขที่เป็นไปได้ในอนาคตอีกด้วย และในปัจจุบันยังไม่มีสิ่งพิมพ์ใดที่ทำเนื้อหาที่คล้ายกัน
รายละเอียด.
หนังสือชุดนี้มีการกำหนดสีปกหนังสือตามสีของห่วงโอลิมปิก แทนเนื้อหาของแต่ละทวีป (ตามความเข้าใจเกี่ยวกับห่วงโอลิมปิกในสมัยนั้น) แต่ก็มีข้อยกเว้นดังนี้
รายละเอียดของแต่ละเล่ม.
ปัญหาของหนังสือชุดนี้คือ มีการวางตัวเลขของหนังสือไว้ล่วงหน้าก่อนการตีพิมพ์ แล้วแบ่งเนื้อหาให้กลุ่มผู้เชี่ยวชาญของแต่ละหัวข้อไปเรียบเรียงเนื้อหา ซึ่งในแต่ละเล่มตีพิมพ์ไม่พร้อมกันและไม่ได้เสร็จตามลำดับตามวิสัยของการพิมพ์หนังสือชุด ทำให้เกิดความสับสนในหมู่ผู้อ่านและกลุ่มบรรณารักษ์ของหอสมุดแต่ละแห่งในสหภาพโซเวียต
แหล่งข้อมูล.
<templatestyles src="Reflist/styles.css" />
อาร์เอ็มเอส มาเจสติก (ค.ศ. 1914)

อาร์เอ็มเอส มาเจสติก  เป็นเรือเดินสมุทรสัญชาติบริติชที่ให้บริการบนเส้นทางมหาสมุทรแอตแลนติกเหนือของสายการเดินเรือไวต์สตาร์ เปิดตัวครั้งแรกใน ค.ศ. 1914 ในนาม เอ็สเอ็ส บิสมาร์ค (SS "Bismarck") ของสายการเดินเรือแฮมเบิร์กอเมริกา (ฮาปัค) ด้วยระวางบรรทุกรวม 56,551 ตัน เธอจึงเป็นเรือที่ใหญ่ที่สุดที่ไวต์สตาร์ดำเนินการภายใต้ธงของตนเองและเป็นเรือที่ใหญ่ที่สุดในโลกจนกระทั่งการสร้างแอ็สแอ็ส นอร์ม็องดี (SS "Normadie") เสร็จสิ้นใน ค.ศ. 1935
เรือลำนี้เป็นเรือลำที่สามและใหญ่ที่สุดของกลุ่มเดินสมุทรแฝดสามของสายการเดินเรือแฮมเบิร์กอเมริกา (Hamburg America Line) สัญชาติเยอรมัน ซึ่งสร้างเสร็จล่าช้าเนื่องมาจากสงครามโลกครั้งที่หนึ่ง เรือลำนี้ไม่เคยแล่นภายใต้ธงเยอรมันยกเว้นในการทดลองเดินเรือใน ค.ศ. 1922 หลังสงคราม เธอถูกสร้างต่อโดยผู้สร้างชาวเยอรมัน และส่งมอบแก่ฝ่ายพันธมิตรในฐานะค่าปฏิกรรมสงครามและกลายมาเป็นอาร์เอ็มเอส มาเจสติกเรือธงของไวต์สตาร์ไลน์ เพื่อมาแทนที่เอชเอ็มเอชเอส บริแทนนิกที่อับปาง เรือลำนี้คือเรือลำที่สองของไวต์สตาร์ที่ใช้ชื่อดังกล่าว ส่วนลำแรกคืออาร์เอ็มเอส มาเจสติกที่สร้างขึ้นเมื่อ ค.ศ. 1889
เธอทำหน้าที่ได้อย่างประสบความสำเร็จตลอดคริสต์ทศวรรษ 1920 แต่การเกิดภาวะเศรษฐกิจตกต่ำครั้งใหญ่ทำให้เรือมีรายได้ลดลงเรื่อย ๆ เธอสามารถต่อสู้ดิ้นรนผ่านครึ่งแรกของคริสต์ทศวรรษ 1930 ได้ก่อนจะถูกขายให้กับโทส. ดับเบิลยู. วอร์ด (Thos. W. Ward) เพื่อนำไปแยกชิ้นส่วน กระทรวงทหารเรือบริติชเข้าครอบครองเธอก่อนที่การรื้อถอนจะเริ่มขึ้นหลังจากบรรลุข้อตกลงกับไวต์สตาร์และทอมัส วอร์ด เธอทำหน้าที่ในราชนาวีในฐานะเรือฝึกหลวงแคเลโดเนีย (HMS "Caledonia") ก่อนจะถูกเพลิงไหม้และอับปางใน ค.ศ. 1939 เธอได้รับการกู้และถูกแยกชิ้นส่วนใน ค.ศ. 1943
ผู้ทรงอิทธิพล

ผู้ทรงอิทธิพล (เรียกอีกอย่างว่า social media influencer หรือ online influencer) คือบุคคลที่สร้างตัวตนทางออนไลน์ในระดับรากหญ้าผ่านเนื้อหาที่น่าสนใจ เช่น ภาพถ่าย วิดีโอ และเนื้อหาปัจจุบัน โดยใช้การโต้ตอบกับผู้ชมโดยตรงเพื่อสร้างความถูกต้อง ความเชี่ยวชาญ และความน่าดึงดูดและโดดเด่นกว่าคนดังแบบดั้งเดิมผ่านแพลตฟอร์มของพวกเขาผ่านในสื่อสังคม แทนที่จะสร้างชื่อเสียงที่มีอยู่แล้ว ในยุคสมัยใหม่ของคำศัพท์นี้มักจะเป็นผู้ที่ได้รับว่าจ้าง ซึ่งธุรกิจต่าง ๆ จะจ่ายเงินให้ทำกิจกรรม โดยจ้างผู้ทรงอิทธิพลบนสื่อสังคมเพื่อส่งเสริมผลิตภัณฑ์และบริการของตน ซึ่งเรียกว่า การตลาดแบบผู้ทรงอิทธิพล ประเภทของผู้ทรงอิทธิพล ได้แก่ ผู้ทรงอิทธิพลด้านแฟชั่น ผู้ททรงอิทธิพลด้านการท่องเที่ยวและผู้ทรงอิทธิพลเสมือนจริง และเกี่ยวข้องกับผู้สร้างเนื้อหา และสตรีมเมอร์
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม, อำเภอโพนพิสัย และอำเภอปากคาด
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอโซ่พิสัย, อำเภอพรเจริญ, กิ่งอำเภอบึงโขงหลง และกิ่งอำเภอศรีวิไล
เขตชูคอตสกี

เขตชูคอตสกี  เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่ทางตะวันออกสุดของชูคอตคาและประเทศรัสเซีย รวมทั้งเป็นส่วนที่อยู่ใกล้สหรัฐอเมริกามากที่สุดในประเทศรัสเซีย มีอาณาเขตติดกับทะเลชุกชีทางทิศเหนือ ติดกับทะเลแบริงทางทิศตะวันออก ติดกับเขตปราวิเดนสกีทางทิศใต้ และติดกับอ่าวโคลิอูชินสกายาทางทิศตะวันตก พื้นที่ของเขตมีอยู่ที่ ศูนย์กลางการบริหารอยู่ที่หมู่บ้านลาฟเรนติยา ประชากรของเขตมีอยู่ที่ #เปลี่ยนทาง ; #เปลี่ยนทาง ; #เปลี่ยนทาง โดยประชากรของลาฟเรนติยาคิดเป็น 30.2% ของประชากรทั้งหมดของเขต 
เขตนี้ประชากรส่วนใหญ่เป็นชนพื้นเมือง ซึ่งส่วนใหญ่เป็นชาวชุคอตหรือชาวยูปิก ด้วยลักษณะของประชากรที่เบาบางในเขตนี้แล้ว จึงเป็นเหตุที่ให้เชตชูคอตสกีไม่มีที่ตั้งถิ่นฐานแห่งใดเลยถูกนับเป็นเมือง อนึ่ง หมู่บ้านอูเอเลน (Uelen) ที่ซึ่งตั้งอยู่ในเขตนี้เป็นศูนย์กลางของงานศิลปะพื้นเมืองของภูมิภาคโดยรวม และเป็นบ้านเกิดของ Yuri Rytkheu ที่ซึ่งเป็นนักเขียนชาวชูคอตคนแรกที่ได้รับการยอมรับในระดับสากล
เขตอีอุลตินสกี

เขตอีอุลตินสกี  เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่ทางตะวันออกเฉียงเหนือของชูคอตคา และมีอาณาเขตติดกับทะเลชุกชีทางทิศเหนือ ติดกับเขตปราวิเดนสกีทางทิศตะวันออก ติดกับอ่าวอะนาดีร์ทางทิศตะวันออกเฉียงใต้ และติดกับเขตอะนาดีร์สกีทางทิศตะวันตกเฉียงใต้ พื้นที่ของเขตมีทั้งหมด ศูนย์กลางการบริหารอยู่ที่เมืองเอกเวกีนอต ประชากรของเขตนี้มีอยู่ที่ #เปลี่ยนทาง ; #เปลี่ยนทาง ; #เปลี่ยนทาง โดยประชากรของเอกเวกิโนตคิดเป็น 64.4% ของประชากรทั้งหมดของเขต
ในพื้นที่ที่เป็นเขตอีอุลตินสกี ณ ปัจจุบันมีหลักฐานที่บ่งบอกว่ามีคนมาตั้งรกรากหรือถิ่นฐานตั้งแต่ยุคหินเก่าแม้ว่าประชากรที่เป็นชนพื้นเมืองในเขตนี้จะมีจำนวนน้อยกว่าชาวรัสเซียถึงสามต่อหนึ่งก็ตาม เขตนี้เคยเป็นศูนย์กลางหลักในการทำเหมืองแร่ดีบุกและทังสเตนที่เมืองอีอุลติน (Iultin) โดยมีโครงสร้างพื้นฐานที่สร้างขึ้นโดยนักโทษจากค่ายกูลัก แต่ในช่วงไม่กี่ปีที่ผ่านมา เหมืองเหล่านี้กลับมีรายได้ของประชากรที่น้อยเกินกว่าจะเยียวยาได้ จึงเป็นเหตุที่ทำให้เมืองอีอุลตินและหมู่บ้านที่อยู่ใกล้เคียงถูกทิ้งร้าง
เขตโปรวีเดนสกี

เขตโปรวีเดนสกี (กลุ่มภาษายูปิก: Уӷрилӄуйым район) เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่ทางตะวันออกเฉียงเหนือของชูคอตคาและทางตอนใต้ของคาบสมุทรชุกชี อีกทั้งยังมีมีส่วนที่ขยายไปทางตะวันตกเฉียงเหนือเกือบถึงอ่าวโคลูชินสกายาอีกด้วย มีอาณาเขตติดกับเขตชูคอตสกีทางทิศเหนือ ติดกับทะเลเบริงทางทิศตะวันออกและทิศใต้ และติดกับ เขตอีอุลตินสกีทางทิศตะวันตก พื้นที่ของเขตนี้มีอยู่ที่ ศูนย์กลางการบริหารของเขตนี้ตั้งอยู่ที่เมืองโปรวิเดนียา เขตนี้มีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง โดยประชากรของเมืองโปรวิเดนียาคิดเป็น 50.2% ของประชากรทั้งหมดของเขต
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม, อำเภอโพนพิสัย และอำเภอปากคาด
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอโซ่พิสัย, อำเภอพรเจริญ และกิ่งอำเภอบึงโขงหลง
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม, อำเภอโพนพิสัย และอำเภอปากคาด
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอโซ่พิสัย และอำเภอพรเจริญ
ไมลส์ ลูวิส-สเกลลี

ไมลส์ แอนโทนี ลูวิส-สเกลลี (เกิด 26 กันยายน ค.ศ. 2006) เป็นนักฟุตบอลอาชีพชาวอังกฤษซึ่งเล่นในตำแหน่งกองกลางและแบ็กซ้ายให้กับสโมสรอาร์เซนอลและทีมชาติอังกฤษ
ลูวิส-สเกลลีอยู่กับอาร์เซนอลมาตั้งแต่อายุ 9 ขวบ โดยลงสนามให้กับทีมชุดใหญ่นัดแรกในฤดูกาล 2024–25
หลังจากเป็นตัวแทนทีมชาติอังกฤษในระดับเยาวชนหลายรุ่น ลูวิส-สเกลลีก็ถูกเรียกตัวติดทีมชาติชุดใหญ่ในเดือนมีนาคม ค.ศ. 2025 สำหรับการแข่งขันฟุตบอลโลก 2026 รอบคัดเลือก โดยลงสนามและยิงประตูแรกในนามทีมชาติในนัดที่พบกับแอลเบเนีย และคว้ารางวัลผู้เล่นยอดเยี่ยมประจำการแข่งขันมาครอง
ชีวิตวัยเด็ก.
ไมลส์ แอนโทนี ลูวิส-สเกลลี เกิดเมื่อวันที่ 26 กันยายน ค.ศ. 2006 ในเขตลอนดอน เซาท์วาร์ก พ่อแม่ของลูวิส-สเกลลีเกิดในอังกฤษและมีเชื้อสายแคริบเบียนหลายชาติ
ระหว่างที่อยู่ในทีมสำรองของอาร์เซนอลที่ Hale End ลูวิส-สเกลลีเข้าเรียนที่โรงเรียน Aldenham ในฮาร์ตฟอร์ดเชอร์โดยเล่นให้กับทีมโรงเรียนและอะคาเดมีในเวลาเดียวกัน
ระดับสโมสร.
ในช่วงเริ่มต้น.
ลูวิส-สเกลลีเข้าร่วมอะคาเดมีของอาร์เซนอลเมื่ออายุได้ 8 ขวบ ผ่านการฝึกซ้อมร่วมกับเพื่อนร่วมทีมอย่างอีธาน นวาเนรีและทั้งคู่ได้ลงสนามร่วมกันครั้งแรกในรุ่นอายุไม่เกิน 18 ปี ในเกมที่เอาชนะเรดิง 6–1 โดยทั้งสองสามารถทำประตูได้
ลูวิส-สเกลลีได้รับคำชื่นชมจากฟอร์มการเล่นที่ "สร้างแรงบันดาลใจ" ในรายการเอฟเอยูธคัพ ฤดูกาล 2022–23 ซึ่งพวกเขาเข้าถึงรอบชิงชนะเลิศ ก่อนที่จะพ่ายให้กับเวสต์แฮมยูไนเต็ด ในรอบที่ 5 ที่จัดขึ้นเมื่อวันที่ 6 กุมภาพันธ์ ค.ศ. 2023 โดยเล่นเป็นตัวจริงในตำแหน่งกองกลางตัวรับในเกมที่อาร์เซนอลเอาชนะวอตฟอร์ด 4–2 ก่อนที่จะรับทุนการศึกษาจากสโมสรในช่วงปลายเดือนเดียวกัน ทำให้ลูวิส-สเกลลีอยู่ที่ "เฮลเอนด์" ต่ออีกสองปี ซึ่งในช่วงเวลานั้น เขาจะมีสิทธิ์ได้รับสัญญาอาชีพ
ฟอร์มการเล่นในนัดที่เอาชนะเคมบริดจ์ยูไนเต็ดในรอบก่อนรองชนะเลิศ ทำให้ได้รับคำชื่นชมจากแจ็ค วิลเชียร์โดยระบุว่าลูวิส-สเกลลีมีความสามารถ "ในการทำสิ่งต่าง ๆ ที่คุณไม่คาดคิด" ในรอบรองชนะเลิศกับแมนเชสเตอร์ซิตี ลูวิส-สเกลลียิงประตูที่ 2 ในนาทีสุดท้ายของช่วงต่อเวลาพิเศษทำให้อาร์เซนอลเอาชนะไปได้ 2–1
อาร์เซนอล.
ในวันที่ 5 ตุลาคม ค.ศ. 2023 อาร์เซนอลประกาศว่า ไมล์ส ลูวิส-สเกลลี ได้เซ็นสัญญาอาชีพฉบับแรกกับสโมสรแล้ว ลูวิส-สเกลลีลงสนามให้กับทีมชุดใหญ่นัดแรกเมื่อวันที่ 22 กันยายน ค.ศ. 2024 ในเกมเสมอแมนเชสเตอร์ซิตี 2–2 โดยลงเล่นแทนยือร์รีเยิน ติมเบอร์ในช่วงทดเวลาบาดเจ็บครึ่งหลัง ในแมตช์เดียวกันนั้น ลูวิส-สเกลลีได้รับใบเหลืองจากผู้ตัดสินไมเคิล โอลิเวอร์ก่อนลงสนาม ในวันที่ 25 มกราคม 2025 ลูวิส-สเกลลีโดนใบแดงโดยตรงในเกมพบกับวุลเวอร์แฮมป์ตันวอนเดอเรอส์หลังจากทำฟาวล์แมตต์ โดเฮอร์ตีซึ่งถือว่าเป็นการเล่นผิดกติการ้ายแรง อาร์เซนอลเอาชนะในเกมนี้ 1–0 และโทษแบนถูกยกเลิกในอีก 3 วันต่อมา
เมื่อวันที่ 2 กุมภาพันธ์ ค.ศ. 2025 ลูวิส-สเกลลีทำประตูแรกของตัวเองให้กับอาร์เซนอลในชัยชนะ 5–1 เหนือแมนเชสเตอร์ซิตีในพรีเมียร์ลีก เขาฉลองการทำประตูด้วยการทำท่านั่งสมาธิอันเป็นเอกลักษณ์ของอาลิง โฮลัน ย้อนกลับไปในนัดที่เสมอกับแมนเชสเตอร์ซิตี 2–2 เมื่อต้นฤดูกาล โฮลันได้ถามว่า "ไอ้เหี้ย" คนนั้นเป็นใคร
เย็นเต็ด

เย็นเต็ด  หรือ เย็นเต๊ด, เญ็ณฐ์เฏ็ฑร์ เป็นวงดนตรีป็อปสัญชาติไทยจากจังหวัดพะเยา เปิดตัวเมื่อช่วงปี พ.ศ. 2561
ประวัติ.
แรกเริ่ม เจา, ตูน และมอส ที่เป็นนักศึกษาชั้นปีที่ 2 มหาวิทยาลัยพะเยาในขณะนั้น ได้ตั้งวงทำเพลงอะคูสติกป๊อปปล่อยลงยูทูบ หลังจากนั้นทั้งสามคนตัดสินใจหาเพิ่มสมาชิกในวงอีก 4 คนเพื่อประกวดดนตรีในเวทีใหญ่อย่าง Tiger Jams Showcase แต่ก็ต้องผิดหวังเพราะไม่ได้เข้ารอบไฟนอล 3 วงสุดท้าย จนเวลาผ่านไปได้เป็น 1 ใน 2 ผู้ชนะจากการประกวดเวที Sunkist Freshly Picked Contest
ด้านตัวเพลงส่วนใหญ่ไปทางแนวป็อปเป็นหลัก แต่มีความผสมหลากหลายแนวดนตรีตั้งแต่ ริทึมแอนด์บลูส์, นีโอโซล, ฮิปฮอป เป็นต้น ซึ่งไม่สามารถเดาทิศทางเพลงของวงได้
ด้านชื่อวงมีที่มาจากเครื่องดื่มยี่ห้อเย็นเย็นและชื่อทีมฟุตบอลแมนเชสเตอร์ยูไนเต็ดจึงรวมกันเป็น เย็นเต็ด ซึ่งชื่อดังกล่าวเกิดจากความไม่ตั้งใจในตอนที่ส่งผลงานไปที่ Cat Radio ในช่วงเวลาเร่งด่วน อีกทั้งยังเป็นการล้อเลียนชื่อยายี่ห้อเย็นเตร็กซ์อีกด้วย
เอ็สเอ็ส อิมเพอราทอร์

เอ็สเอ็ส อิมเพอราทอร์  หรือที่รู้จักในชื่อ อาร์เอ็มเอส เบเรนกาเรีย  ตลอดอาชีพการงานของเธอ เป็นเรือเดินสมุทรสัญชาติเยอรมันที่สร้างขึ้นสำหรับสายการเดินเรือแฮมเบิร์กอเมริกา (ฮาปัค) เปิดตัวใน ค.ศ. 1912 เมื่อสร้างเสร็จในเดือนมิถุนายน ค.ศ. 1913 เธอกลายเป็นเรือโดยสารที่ใหญ่ที่สุดในโลก แซงหน้าโอลิมปิกลำใหม่ของไวต์สตาร์
อิมเพอราทอร์เป็นเรือลำแรกในบรรดาเรือโดยสารขนาดใหญ่แฝดสามของแฮมเบิร์กอเมริกา อีกสองลำได้แก่ ฟาเทอร์ลันท์ (ต่อมาคือเลวีอาธานของสหรัฐ) และบิสมาร์ค (ต่อมาคือมาเจสติกของไวต์สตาร์) โดยทั้งหมดถูกยึดเพื่อใช้เป็นค่าปฏิกรรมสงคราม
อิทเพอราทอร์ทำหน้าที่บนเส้นทางข้ามมหาสมุทรแอตแลนติกของฮาพัคเป็นเวลา 14 เดือนกระทั่งสงครามโลกครั้งที่หนึ่งปะทุ หลังจากนั้น เธอก็ยังคงจอดอยู่ที่ท่าเรือในฮัมบวร์ค หลังสงคราม เธอรับหน้าที่ในกองทัพเรือสหรัฐเป็นเวลาสั้นในนามยูเอสเอส อิมเพอเรเตอร์ (ID-4080) และใช้เป็นเรือขนส่งเพื่อรับทหารอเมริกันกลับจากยุโรป หลังให้บริการแก่กองทัพเรือสหรัฐ อิมเพอราทอร์ถูกซื้อร่วมกันโดยสายการเดินเรือคูนาร์ดและไวต์สตาร์ของอังกฤษในฐานะเป็นส่วนหนึ่งของค่าปฏิกรรมสงคราม เนื่องจากการสูญเสียอาร์เอ็มเอส ลูซิเทเนีย ซึ่งเรือลำนี้ใช้เป็นเรือธง อาร์เอ็มเอส เบเรนกาเรีย เป็นเวลา 20 ปีสุดท้ายของอาชีพเธอ วิลเลียม เอช. มิลเลอร์ เขียนว่า "แม้เธอจะมีมรดกจากเยอรมันและตกแต่งภายในด้วยโทนสีแบบเยอรมัน แต่ในทศวรรษ 1920 และ 1930 เธอก็ยังได้รับการยกย่องว่าเป็นหนึ่งในเรือเดินสมุทรที่ดีที่สุดของอังกฤษ"#เปลี่ยนทาง
ตระกูลบูลกุล

ตระกูลบูลกุล เป็นหนึ่งในตระกูลนักธุรกิจที่เก่าแก่ที่สุดของประเทศไทย มีเชื้อสายจีนกวางตุ้งสืบเชื้อสายมาจากตระกูลหม่า มีต้นกำเนิดมาจาก หม่า ตงเซิน (พ.ศ. 2414–2466) วิศวกรผู้อพยพมาอยู่สยามในปี พ.ศ. 2431 และลูกชาย Ma Liap-khun (พ.ศ. 2440–2507) ซึ่งได้เปลี่ยนมาใช้ชื่อไทยว่า มา บูลกุล ในปี พ.ศ. 2484 มาสร้างฐานะจากการสีข้าวตั้งแต่ต้นศตวรรษที่ 20 และเป็นส่วนหนึ่งของตระกูล "บิ๊กไฟว์" ที่ควบคุมการค้าข้าวทั่วเอเชีย ขณะเดียวกันก็ดำรงตำแหน่งทางการเมืองที่โดดเด่นอีกด้วย ตั้งแต่นั้นมา ธุรกิจของครอบครัวก็ได้ขยายตัวขึ้นภายใต้การนำของลูกหลานของเขาจนกลายเป็นกลุ่มบริษัทที่ครอบคลุมถึงอสังหาริมทรัพย์ บริการทางการเงิน การค้าปลีก การขนส่ง อาหารและเครื่องดื่ม สื่อและความบันเทิง
กิจการในปัจจุบันและกิจการที่ผ่านมา ได้แก่ บริษัท มาบุญครองอบแห้งและไซโล (ปัจจุบันคือเอ็มบีเคกรุ๊ป) ซึ่งขยายธุรกิจไปสู่การขายปลีกภายใต้การนำของนายศิริชัย บูลกุล บุตรชายของนายมาและพัฒนาเป็นศูนย์การค้ามาบุญครอง ซึ่งเป็นศูนย์การค้าขนาดใหญ่แห่งแรกของประเทศไทย ฟาร์มโชคชัย ฟาร์มโคนมและสถานที่ท่องเที่ยวที่พัฒนาโดยนายโชคชัย บูลกุล บุตรชายอีกคน และบรุ๊คเคอร์ กรุ๊ป ธุรกิจบริการทางการเงินที่จดทะเบียนในตลาดหลักทรัพย์ ซึ่งมีนายชาญ บูลกุล บุตรชายคนเล็กของนายมาเป็นผู้นำ
คำสาปห้องสีแดง

คำสาปห้องแดง  เป็นตำนานพื้นบ้านทางอินเทอร์เน็ตของญี่ปุ่นในยุคแรก ๆ เกี่ยวกับโฆษณาแบบป๊อปอัปสีแดงที่ประกาศการเสียชีวิตของผู้ที่พบเจอโฆษณาดังกล่าวบนหน้าจอคอมพิวเตอร์ ตำนานนี้อาจมีต้นกำเนิดจากแอนิเมชันแนวสยองขวัญที่สร้างขึ้นด้วยอะโดบี แฟลชในช่วงปลายทศวรรษ 1990 ซึ่งเล่าเรื่องราวของตำนานนี้
ตำนาน.
ขณะท่องอินเทอร์เน็ต เหยื่อจะเห็นป๊อปอัปสีแดงพร้อมข้อความว่า "คุณชอบ | ?"  ป๊อปอัปจะปรากฏขึ้นอีกครั้งหลังจากพยายามปิด โดยมีข้อความปรากฏออกมา เมื่อเวลาผ่านไปประโยคก็จะเสร็จสมบูรณ์ อ่านว่า "คุณชอบห้องสีแดงไหม?" 
เรื่องราวในตำนานจะแตกต่างกันไปขึ้นอยู่กับสิ่งที่เกิดขึ้น แบบที่พบบ่อยที่สุด หน้าจอจะเปลี่ยนเป็นสีแดง พร้อมแสดงรายชื่อเหยื่อในห้องแดง เป้าหมายจะสัมผัสได้ถึงการมีอยู่ของความลึกลับเบื้องหลังพวกเขา หลังจากนั้นพวกเขาจะหมดสติ ต่อมามีการพบศพพวกเขานอนเสียชีวิตอยู่ในบ้าน โดยผนังห้องที่พบศพ "ถูกทาสีแดงด้วยเลือด"
ที่มาและการแพร่กระจาย.
ช่วงปลายทศวรรษ 1990 มีแอนิเมชันแฟลชแนวสยองขวัญแบบอินเทอร์แอกทีฟของญี่ปุ่น ซึ่งถือเป็นต้นกำเนิดของตำนานเมือง "คำสาปห้องแดง" ถูกอัปโหลดไปยังจีโอซิตีส์ เนื้อหาเล่าเรื่องราวของเด็กชายคนหนึ่งที่ต้องคำสาปและเสียชีวิตหลังจากเห็นโฆษณาป๊อปอัปลึกลับ
ตำนานนี้ได้รับความสนใจอย่างกว้างขวางในปี 2004 เนื่องจากเหตุการณ์ การสังหารในซาเซโบะ หรือรู้จักในชื่อ การสังหารซาโตมิ มิตาไร ซึ่งเป็นคดีที่เด็กหญิงวัย 11 ปี ฆ่าเพื่อนร่วมชั้นวัย 12 ปีที่โรงเรียนประถมในซาเซโบะ มีรายงานว่าเด็กหญิงคนนี้เป็นแฟนของแอนิเมชัน "คำสาปห้องแดง" และมีการบุ๊กมาร์กวิดีโอดังกล่าวไว้ในคอมพิวเตอร์ของเธอในช่วงเวลาที่เกิดเหตุฆาตกรรม อย่างไรก็ตาม เว็บไซต์ที่เคยเผยแพร่แอนิเมชันนี้ไม่ได้ออนไลน์อีกต่อไป
ต่อมาในปี 2016 ได้มีการสร้างภาพยนตร์สั้นเรื่อง The Red Room Curse ซึ่งได้รับแรงบันดาลใจจากตำนานเมืองนี้
แอนน์ เชอร์ลีย์ (ซีรีย์อนิเมะทางโทรทัศน์)

แอนน์ เชอร์ลีย์ (ญี่ปุ่น: アン・シャーリー, โรมาจิ: An Shārī) เป็นซีรีส์อนิเมะทางโทรทัศน์ของญี่ปุ่นที่ผลิตโดยดิ อันเซอร์ สตูดิโอ และกำกับโดยฮิโรชิ คาวามาตะ โดยอ้างอิงจากนวนิยายเรื่องแอนน์ หนูน้อยแห่งบ้านกรีนเกเบิลส์โดยลูซี่ เมาด์ มอนต์โกเมอรี่ ซีรีส์เรื่องนี้เริ่มออกอากาศทางช่องเอ็นเอชเคเพื่อการศึกษาในเดือนเมษายน พ.ศ. 2568 การดัดแปลงเป็นมังงะที่ได้อิงจากการแปลโดย#เปลี่ยนทาง ในปี พ.ศ. 2495 และภาพที่วาดโดยอากาเนะ โฮชิคุโบ เริ่มลงพิมพ์เป็นตอนในนิตยสารออนไลน์ B's Log Comic ของเอ็นเตอร์เบรน ในเดือนมกราคม พ.ศ. 2568
ให้เสียงโดย: โฮโนกะ อิโนอูเอะ
ให้เสียงโดย: #เปลี่ยนทาง 
ให้เสียงโดย: ยาซุโนริ มัตสึโมโตะ
ให้เสียงโดย: นาโอยะ มิยาเซะ
ให้เสียงโดย: ยูเมะ มิยาโมโตะ
สื่อ.
มังงะ.
การดัดแปลงเป็นมังงะที่เขียนโดยฮานาโกะ มุราโอกะ และวาดภาพโดยอากาเนะ โฮชิคุโบะ เริ่มลงพิมพ์เป็นตอนในนิตยสารออนไลน์ B's Log Comic ของเอ็นเตอร์เบรนเมื่อวันที่ 5 มกราคม พ.ศ. 2568
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 1 สิงหาคม พ.ศ. 2568</td><td></td></tr>
</table>
อนิเมะ.
ซีรีส์อนิเมะทางโทรทัศน์เรื่องใหม่ที่สร้างจากนวนิยายเรื่องแอนน์ หนูน้อยแห่งบ้านกรีนเกเบิลส์โดยลูซี่ เมาด์ มอนต์โกเมอรี่ได้รับการประกาศเมื่อวันที่ 20 พฤศจิกายน พ.ศ. 2567 ซีรีส์เรื่องนี้ผลิตโดยดิ อันเซอร์ สตูดิโอและกำกับโดยฮิโรชิ คาวามาตะ โดยมีเคนอิจิ สึจิยะเป็นผู้ออกแบบตัวละคร และเพลงประกอบที่แต่งโดย มิจิรุ โอชิมะ ซีรีส์นี้ออกอากาศในวันที่ 5 เมษายน พ.ศ. 2568 ทางช่องเอ็นเอชเคเพื่อการศึกษา และจะออกอากาศทั้งหมด 24 ตอน เพลงเปิดของเรื่องคือ "Yokan" (予感, #เปลี่ยนทาง "ลางสังหรณ์") ร้องโดย Tota ส่วนเพลงปิดของเรื่องคือ "Heart" ขับร้องโดย ลอร่า เดย์ โรแมนซ์ เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้ และสตรีมบนช่องยูทูบ Ani-One Asia
ลูบคมพยัคฆ์

ลูบคมพยัคฆ์ เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี 2526 จากการกำกับของผู้ที่ใช้นามแฝงว่า กัญชลีกร นำแสดงโดยสรพงศ์ ชาตรี และนันทิดา แก้วบัวสาย เข้าฉายครั้งแรกเมื่อปี พ.ศ. 2526
เนื้อเรื่อง.
"ลูบคมพยัคฆ์" เรื่องราวของ กล้า สุรกานต์ (สรพงศ์ ชาตรี) อดีตทหารรับจ้างที่เดินทางกลับมาบ้านที่เขานางเสือ และได้ทราบข่าวจาก แก้ว สุรกานต์ (วิทยา สุขดำรงค์) พี่ชายขี้เมาที่ประกอบอาชีพเป็นพรานป่าว่าพ่อของพวกเขาถูกฆ่าตายด้วยการพุ่งหอกลงจากหลังช้างแบบเดียวกับการล่าสัตว์ด้วยน้ำมือของ พยัคฆ์ (สุเชาว์ พงษ์วิไล) อดีตเพื่อนรักและเป็นหลานชายของ นายอำนาจ (สมจินต์ ธรรมทัต) ผู้มีอิทธิพลในเขานางเสือ เนื่องจากพ่อของแก้วและกล้าไม่ยอมขายที่ดิน
กล้าจึงเริ่มต้นปฏิบัติการสะสางบัญชีแค้นกับพยัคฆ์และนายอำนาจ โดยได้รับความช่วยเหลือจาก หมอเทพ (โกวิท วัฒนกุล) หมอประจำตำบลคนใหม่ที่เพิ่งย้ายมาประจำการได้ไม่นาน
สุวิน สว่างรัตน์

สุวิน สว่างรัตน์ (18 พฤศจิกายน 2465–2533?) เป็นอดีตนักแสดงอาวุโสชาวไทย ที่แสดงได้ทั้งบทดี บทร้าย และบทตลก โดยเฉพาะบทตลก เป็นที่รู้จักจากบท กำนันจอม ในภาพยนตร์เรื่องมนต์รักลูกทุ่ง (2513) พระราญรอนอริพ่าย ในภาพยนตร์เรื่องพ่อปลาไหล (2515) และบท ขุนหาญ ในภาพยนตร์เรื่องพ่อไก่แจ้ (2519)
ประวัติ.
สุวิน สว่างรัตน์ เกิดเมื่อวันที่ 18 พฤศจิกายน พ.ศ. 2465 มีพี่น้องรวมทั้งหมด 6 คนจบการศึกษาระดับชั้นมัธยมศึกษาปีที่ 6 จากโรงเรียนอมรินทร์โฆษิต ฝั่งธนบุรี ต่อมาได้เข้ารับราชการในกรมโรงงานทหารอากาศ ก่อนจะลาออกมารับราชการเป็นตำรวจน้ำที่คลองสานตรงศุลกสถาน ตรงข้ามกับไอคอนสยาม ในเวลาว่างก็ประกอบอาชีพขับรถแท็กซี่เป็นอาชีพเสริม 
ก้าวเข้าสู่วงการจากการชักชวนของพี่ชายที่อยู่ในวงการบันเทิงให้มาแสดงภาพยนตร์เรื่องแรกคือเรื่อง ทาษกบฏ (2493) ที่กำกับโดยครูมารุต โดยรับบทพระเอก แต่ก็กลับไปรับราชการเป็นตำรวจน้ำเนื่องจากเบื่อ จากนั้นในปี พ.ศ. 2501 วสันต์ สุนทรปักษิณ และสนั่น นาคสู่สุข หรือ เซียนเป๋ 2 ผู้สร้างภาพยนตร์ชื่อดังได้สร้างภาพยนตร์เรื่องเหยี่ยวราตรี (2501) จึงติดต่อทาบทามสุวินให้กลับมาแสดงภาพยนตร์อีกครั้งโดยรับบทเป็นตำรวจซึ่งเป็นพระรองของเรื่อง 
ในปี พ.ศ. 2507 เขาได้ร่วมแสดงในภาพยนตร์เรื่องนกน้อย ซึ่งกำกับโดยดอกดิน กัญญามาลย์ ภาพยนตร์เรื่องนี้ประสบความสำเร็จเป็นอย่างมากทำรายได้เกิน 1 ล้านบาททำให้สุวินตัดสินใจลาออกจากราชการมาเป็นนักแสดงแบบเต็มตัว สุวิน สว่างรัตน์ เสียชีวิตเมื่อประมาณปี พ.ศ. 2533
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม และอำเภอโพนพิสัย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอโซ่พิสัย, กิ่งอำเภอปากคาด และกิ่งอำเภอพรเจริญ
จูเก่อ จื้อ

จูเก่อ จื้อ  เป็นขุนนางของรัฐจ๊กก๊กในยุคสามก๊กของจีน เป็นบุตรชายคนเล็กของจูกัดเจี๋ยม (諸葛瞻 "จูเก่อ จาน") ขุนพลจ๊กก๊ก และเป็นหลานปู่ของจูกัดเหลียง (諸葛亮 "จูเก่อ เลี่ยง") อัครมหาเสนาบดีคนแรกของจ๊กก๊ก
ประวัติ.
ในหนังสือ"จูเก่อจงอู่โหวเหวินจี้" (諸葛忠武侯文集; #เปลี่ยนทาง "รวมผลงานของจูเก่อจงอู่โหว") ที่เขียนโดยจาง ชู่ (張澍) บันทึกว่าหลังเตงงายขุนพลของรัฐวุยก๊กพิชิตจ๊กก๊ก และเล่าเสี้ยนจักรพรรดิแห่งจ๊กก๊กยอมจำนนต่อเตงงายในปี ค.ศ. 263 เล่าสุน (劉恂 "หลิว สฺวิน") ผู้เป็นโอรสองค์หนึ่งของเล่าเสี้ยนและเป็นอ๋องแห่งเตียวเจี๋ยง (洮陽王 "เถาหยางหวาง") ยังคงปฏิเสธที่จะยอมจำนนต่อวุยก๊ก จึงส่งจูเก่อ จื้อเป็นทูตไปเจริญสัมพันธไมตรีกับเมิ่ง ฉิว (孟虬) ผู้นำชนเผ่าทางใต้ ในที่สุดจูเก่อ จื้อก็สามารถดำเนินการให้เล่าสุนล่าถอยไปยังเมืองเองเฉียง (永昌 "หย่งชาง") ทางใต้
จูเก่อ จื้อและจูเก่อ หฺวาย (諸葛懷) พี่ชายปรากฏชื่อเฉพาะใน"จูเก่อจงอูโหวเหวินจี้"ของจาง ชู่ นักวิชาการหวาง หรู่เทา (王汝濤) และจาง ฉงเชิน (張崇琛) ต่างก็มีความเห็นว่าจูเก่อ จื้อและจูเก่อ หฺวายเป็นตัวละครสมมติและไม่มีตัวตนอยู่จริง
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ และอำเภอสังคม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอโพนพิสัย, อำเภอเซกา และกิ่งอำเภอโซ่พิสัย